CELEX: 62015CN0641
Language: sk
Date: 2015-12-02 00:00:00
Title: Vec C-641/15: Návrh na začatie prejudiciálneho konania, ktorý podal Handelsgerichts Wien (Rakúsko) 2. decembra 2015 – Verwertungsgesellschaft Rundfunk GmbH/Hettegger Hotel Edelweiss GmbH

7.3.2016   
            
            
               SK
            
            
               Úradný vestník Európskej únie
            
            
               C 90/5
            
         Návrh na začatie prejudiciálneho konania, ktorý podal Handelsgerichts Wien (Rakúsko) 2. decembra 2015 – Verwertungsgesellschaft Rundfunk GmbH/Hettegger Hotel Edelweiss GmbH
   (Vec C-641/15)
   (2016/C 090/07)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Handelsgerichts Wien
   
      Účastníci konania pred vnútroštátnym súdom
   
   
      Žalobkyňa: Verwertungsgesellschaft Rundfunk GmbH
   
      Žalovaný: Hettegger Hotel Edelweiss GmbH
   
      Prejudiciálne otázky
   
   Je naplnená skutková podstata pojmu „oproti zaplateniu vstupného“ v článku 8 ods. 3 smernice Európskeho parlamentu a Rady 2006/115/ES z 12. decembra 2006 o nájomnom práve a výpožičnom práve a o určitých právach súvisiacich s autorskými právami v oblasti duševného vlastníctva (1), ak:
   
               —
            
            
               v jednotlivých izbách hotela sú k dispozícii televízne prijímače a prevádzkovateľ hotelového zariadenia tak sprístupňuje signál rôznych televíznych a rozhlasových programov (ďalej len „TV na hotelovej izbe“) a
            
         
               —
            
            
               prevádzkovateľ hotelového zariadenia za používanie izby (s „TV na hotelovej izbe“) požaduje odplatu za izbu za noc (ďalej len „cena za izbu“), ktorá zahŕňa aj používanie televízneho prijímača a tým sledovanie televíznych a rozhlasových programov vysielaných cez TV?
            
         
      (1)  Ú. v. EÚ L 376, s. 28.